רועי פלג

רועי פלג (‏נולד ב־19 באפריל 1985) הוא ממובילי מחאת הצוללות, ופעיל בולט במחאה נגד בנימין נתניהו. פלג נולד בקיבוץ גבעת חיים מאוחד לנמרוד, סא"ל במילואים, מפקד יחידת 869 ולאסתר, מזכירה רפואית. לפלג שני אחים גדולים, האחד היה לוחם בסיירת מטכ"ל והשני מפקד צוות ביחידת דובדבן. בילדותו עברה המשפחה למושב גת רימון. הוא למד בבית הספר התיכון ע"ש דוד בן-גוריון בפתח תקווה. פלג סיים קורס קצינים בהצטיינות ושירת ביחידת החילוץ של חיל האוויר 669. הוא בוגר תואר ראשון לממשל, דיפלומטיה ואסטרטגיה בהתמחות בתקשורת ביטחון וטרור מהמרכז הבינתחומי הרצליה. הוא היה פעיל באגודת הסטודנטים והקים את פרויקט "אהבת הארץ" להיכרות הסטודנטים עם נופיה ואנשיה. במהלך התואר השתתף מטעם קרן קיסריה בתוכנית לפיתוח מנהיגות צעירה בשמו של ארגון "שגרירי רוטשילד". בשנת 2013 הקים את עמותת "המסלול-לעידוד נוער לשירות צבאי משמעותי" ומשמש שמנכ"ל. העמותה שמה דגש על חינוך לערכים, העצמה פיזית ופיתוח יכולות חוסן מנטלי. במסגרת העמותה התאמנו והוכשרו אלפי צעירים וצעירות. רבים מהם משרתים ביחידות קרביות וכטייסים. פלג מרצה במכינות צבאיות ובבתי ספר. פלג הוא ממפיקי מרוץ ההתרמה "מרוץ החברים למען חולי מחלת ה-ALS". פלג ליווה משלחות של נכי צה"ל במיזם – "טיול שחרור". מיזם הגשמת חלום טיול אחרי צבא לחיילים שנפצעו בזמן השירות הצבאי. בשנת 2012 היה ממקימי "רוכבים למען המאבק" גיוס תרומות לקידום מחקר מחלת הסרטן בישראל, במסגרתו חצה את ארצות הברית באופניים. היה לאחד הבודדים שחצה את ארצות הברית באופניים מרחק של כ-5,000 ק"מ. באוגוסט 2022 היה חלק ממארגני צעדת משפחת גולדין להשבת הבנים מעזה. הוא החל את דרכו במחאה על סגירת חופי הים במהלך סגר הקורונה הראשון. לאחר מכן הצטרף למחאת הדגלים השחורים והיה ממארגני הפגנת ההמונים ביום פתיחת משפט נתניהו, אז ראש ממשלת ישראל. הוא היה ממובילי שיירות המחאה לירושלים והוביל הפגנות ברחבי הארץ. פלג היה מיוזמי צעדת התקווה הראשונה מגשר המיתרים בירושלים לכיוון מעון ראש הממשלה. הוא הקים ויזם ביחד עם עטר שיינפלד את תנועת המחאה "חקירה עכשיו", הדורשת את פתיחתה של ועדת חקירה ממלכתית בפרשת כלי השייט והצוללות. במסגרת מחאת הצוללות הוביל ויזם עשרות פעולות מחאה לרבות משט צוללות ימי, שיירות רכובות וצעדות עם מייצגי צוללות ענק. ביולי פונה פלג על ידי עיריית ירושלים ומשטרת ירושלים במסגרת הפינוי נפצע פלג בראשו על ידי פקח עירייה. בשנת 2022 הקים את מפלגת אומץ לצד אישים רבים בהם אורלי וילנאי, אמיר שחר, ופרופסור צביקה גרנות. המפלגה לא עברה את אחוז החסימה ולא נכנסה לכנסת. פלג גרוש עם שני ילדים. הוא השתתף בתחרות איירון מן. בשנת 2017 השתתף בתחרות האולטרה צ'אלנג בה זכה במקום הראשון. מדיה וקבצים בנושא רועי פלג בוויקישיתוף רועי פלג, ברשת החברתית פייסבוק רועי פלג, ברשת החברתית LinkedIn תוצאות רועי פלג, אתר שוונג רועי פלג, עוד צעד קטן לכיוון של מציאת פתרון למחלה, באתר ynet, 3 בינואר 2013 טיול שחרור - הודו 2017 טלי ליברמן, רוכב עם מטרה, באתר ynet, 27 באוקטובר 2012 מאיר תורג'מן, מתן צורי, "נגיע עד עזה - והלאה": היום השני לצעדת משפחת גולדין להשבת הבנים, באתר ynet, 4 באוגוסט 2022 טל שניידר, ‏אלפים הפגינו מחוץ לבית ראש הממשלה; עשרות נעצרו, באתר גלובס, 22 באוגוסט 2020 למחות או לא להיות: חודש בתוך תנועות המחאה ששוטפות את הארץ // שרה ליבוביץ־דר 103FM, ‏"מיצג הצוללות" בבלפור: "חשד שזו פרשת השחיתות הבטחונית החמורה בהיסטוריה", באתר מעריב אונליין, 20 ביולי 2020 מסע המחאה הגדול של הצוללות גלעד כהן, אלכסנדרה לוקש, פונו מהמאהל בבלפור וטוענים: "הפקחים קיבלו הוראה מלמעלה, האלימות רק שלהם", באתר ynet, 13 ביולי 2020 אריק בנדר, ‏לאחר שגיא מרוז איים לעזוב את ישראל, הגיע הצעד של אורלי וילנאי, באתר מעריב אונליין, 30 באוגוסט 2022 רועי פלג זכה במקום הראשון בתחרות איירון מן צ'אלנג דני בורשבסקי, ספורטאי השבוע של שוונג | רועי פלג, באתר שוונג, ‏2 בפברואר 2017